**หลักสูตรศิลปศาสตรบัณฑิต แขนงวิชาสารสนเทศศาสตร์**

**สาขาวิชาศิลปศาสตร์**

**10103 ทักษะชีวิต (6 หน่วยกิต)**

 **Life Skills**

 **วัตถุประสงค์**

 1. เพื่อให้มีทักษะในการสื่อสาร การแสวงหาความรู้ และการใช้เทคโนโลยีในการดำเนินชีวิต

 2. เพื่อให้มีทักษะในการคิด วิเคราะห์ และการแก้ปัญหาในสถานการณ์ต่างๆ

 3. เพื่อพัฒนาตนให้มีคุณธรรม จริยธรรมและมนุษยสัมพันธ์

 **คำอธิบายชุดวิชา**

 ทักษะในการดำเนินชีวิตในสังคม ความใฝ่รู้ การแสวงหาและพัฒนาความรู้ การใช้เทคโนโลยี การใช้เหตุผล การคิดวิเคราะห์ การแก้ปัญหา การเจรจาต่อรอง การบริหารตนเอง การจัดการอารมณ์และความเครียด ความเข้าใจตนเอง คุณธรรม จริยธรรม มนุษยสัมพันธ์ มารยาท และการสมาคม

**10111 ภาษาอังกฤษเพื่อการสื่อสาร (6 หน่วยกิต)**

 **English for Communication**

 **วัตถุประสงค์**

 1. เพื่อให้สามารถใช้ภาษาอังกฤษเป็นเครื่องมือในการสื่อสาร

 2. เพื่อศึกษาโครงสร้าง ศัพท์ และสำนวนภาษาอังกฤษที่สำคัญ

 3. เพื่อสามารถใช้ทักษะฟัง พูด อ่าน เขียนภาษาอังกฤษให้ถูกต้องและเหมาะสมในสถานการณ์ต่างๆ

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษที่ใช้ในการฟัง การพูด การอ่าน และการเขียนภาษาอังกฤษเพื่อการสื่อสาร

**10121 อารยธรรมมนุษย์ (6 หน่วยกิต)**

 **Human Civilization**

 **วัตถุประสงค์**

 1. เพื่อให้มีความรู้เกี่ยวกับอารยธรรมตะวันออกและอารยธรรมตะวันตก ในด้านการเมือง เศรษฐกิจ และสังคม

 2. เพื่อให้เข้าใจอารยธรรมของมนุษย์ในอดึตอันเป็นพื้นฐานของอารยธรรมในปัจจุบัน

 3. เพื่อให้ตระหนักและชื่นชมคุณค่าของอารยธรรมที่มนุษย์ได้สร้างสรรค์ขึ้น

 **คำอธิบายชุดวิชา**

 ความรู้เกี่ยวกับอารยธรรมตะวันออกและอารยธรรมตะวันตกที่มนุษย์ได้สร้างสรรค์ขึ้น ในด้านการเมือง เศรษฐกิจ และสังคม ภูมิปัญญา ศิลปะ และวิทยาศาสตร์และเทคโนโลยี

**10131 สังคมมนุษย์ (6 หน่วยกิต)**

 **Human Society**

 **วัตถุประสงค์**

 1. เพื่อให้เข้าใจความเป็นมนุษย์ ชุมชนและสังคม

 2. เพื่อให้เข้าใจกลไกทางการเมือง กฎหมาย เศรษฐกิจและสังคม ซึ่งส่งผลต่อการจัดระเบียบสังคมมนุษย์

 3. เพื่อเสริมสร้างความรับผิดชอบต่อสังคมและประเทศชาติ

 **คำอธิบายชุดวิชา**

 ลักษณะพื้นฐานของความเป็นมนุษย์ การรวมตัวเป็นชุมชนและสังคม การกระจายและการตั้งถิ่นฐานของมนุษย์ องค์ประกอบของสังคม พฤติกรรมมนุษย์ในสังคม กลไกทางการเมือง กฎหมาย เศรษฐกิจและสังคม ซึ่งส่งผลต่อการจัดระเบียบสังคมมนุษย์ ปัญหาสังคมและแนวทางแก้ไข การเสริมสร้างสังคมที่ดี

**10141 วิทยาศาสตร์ เทคโนโลยีและสิ่งแวดล้อมเพื่อชีวิต (6 หน่วยกิต)**

 **Science, Technology and Environment for Life**

 **วัตถุประสงค์**

 1. เพื่อให้มีความรู้เกี่ยวกับแนวคิด กฎเกณฑ์ และพัฒนาการทางวิทยาศาสตร์และเทคโนโลยีที่มีอิทธิพลต่อความคิด และความเป็นอยู่ของมนุษย์

 2. เพื่อให้มีความรู้เกี่ยวกับวิวัฒนาการของสิ่งมีชีวิตและมนุษย์

 3. เพื่อให้เข้าใจความสัมพันธ์ระหว่างมนุษย์กับสิ่งแวดล้อมและผลกระทบของวิทยาศาสตร์และเทคโนโลยีที่มีต่อสิ่งแวดล้อม

 4. เพื่อให้มีความรู้ในการประยุกต์วิทยาศาสตร์เทคโนโลยีและคณิตศาสตร์ในชีวิตประจำวัน

 5. เพื่อเสริมสร้างความคิดเชิงวิทยาศาสตร์และจิตสำนึกในการรักษาสิ่งแวดล้อม

 **คำอธิบายชุดวิชา**

 แนวคิด ทฤษฎี ความคิดเชิงวิเคราะห์ กฎเกณฑ์และพัฒนาการทางวิทยาศาสตร์และเทคโนโลยี ธรรมชาติวิทยาที่เกี่ยวข้องกับมนุษย์ องค์ประกอบของร่างกายมนุษย์ มนุษย์กับสิ่งแวดล้อม สุขภาพอนามัยและโภชนาการ การประยุกต์วิทยาศาสตร์ เทคโนโลยีและคณิตศาสตร์ในการดำรงชีวิต

**10151 ไทยศึกษา (6 หน่วยกิต)**

 **Thai Studies**

 **วัตถุประสงค์**

 1. เพื่อให้มีความรู้เกี่ยวกับความเป็นไทยในด้านประวัติศาสตร์ สังคม ภาษาและวัฒนธรรม

 2. เพื่อให้สามารถนำความรู้ที่ได้รับไปประยุกต์ใช้ในการดำรงชีวิต

 3. เพื่อให้เกิดความเข้าใจและเกิดความภาคภูมิใจในความเป็นไทย

 **คำอธิบายชุดวิชา**

 ความรู้เกี่ยวกับความเป็นไทยในด้านประวัติศาสตร์ การตั้งถิ่นฐาน การเมือง เศรษฐกิจ วัฒนธรรม ศาสนาและพิธีกรรม ภาษาและวรรณคดี ศิลปกรรมและวัฒนธรรม

**10152 ไทยกับสังคมโลก (6 หน่วยกิต)**

 **Thailand and the World Community**

 **วัตถุประสงค์**

 1. เพื่อให้มีความรู้เกี่ยวกับสถานการณ์ แนวโน้ม ลักษณะความสัมพันธ์ และการเปลี่ยนแปลงทางเศรษฐกิจ สังคม และการเมืองในสังคมโลกที่มีผลกระทบต่อประเทศไทย

 2. เพื่อให้มีความรู้เกี่ยวกับสถานะของประเทศไทยในสังคมโลก

 3. เพื่อให้นำความรู้ไปคิด วิเคราะห์ปัญหา อันเป็นผลจากกระแสโลกาภิวัตน์ในมิติต่างๆ ทั้งทางการเมือง เศรษฐกิจ สังคมวัฒนธรรม และผลกระทบต่อคุณธรรม จริยธรรม

 **คำอธิบายชุดวิชา**

 สถานะของประเทศไทยในสังคมโลก พลวัตของการเปลี่ยนแปลงในสังคมโลก ที่ส่งผลกระทบต่อประเทศไทย รวมถึงสภาพปัญหาและสาเหตุของปัญหาที่เกิดขึ้นอันเป็นผลจากกระแสโลกาภิวัตน์ ซี่งส่งผลให้เกิดความตระหนัก และมีความรู้ความเข้าใจในสภาพการณ์ สามารถคิดวิเคราะห์ถึงสาเหตุของปัญหาและผลกระทบต่อภาพรวมของสังคมไทยและตัวบุคคลในมิติต่างๆ ทั้งทางการเมือง เศรษฐกิจ สังคม คุณธรรม จริยธรรม

**10161 ภาษาไทยเพื่อการสื่อสาร (6 หน่วยกิต)**

 **Thai for Communication**

 **วัตถุประสงค์**

 1. เพื่อให้สามารถใช้ภาษาไทยเป็นเครื่องมือในการสื่อสาร

 2. เพื่อพัฒนาทักษะภาษาในการสื่อสารให้มีประสิทธิภาพและสร้างสรรค์

 3. เพื่อให้สามารถใช้ภาษาในการดำเนินชีวิตและแสวงหาความรู้

 **คำอธิบายชุดวิชา**

 ความสำคัญของภาษา ความคิด และการสื่อสาร ศิลปะการใช้ถ้อยคำ ประโยค สำนวน โวหาร การพัฒนาทักษะการฟัง การพูด การอ่าน และการเขียนเพื่อสื่อสารให้มีประสิทธิภาพและสร้างสรรค์ การใช้ภาษาในการดำเนินชีวิต การแสวงหาความรู้ และการถ่ายทอดความรู้

**10162 ภาษาจีนเพื่อการสื่อสาร (6 หน่วยกิต)**

 **Chinese for Communication**

 **วัตถุประสงค์**

 1. เพื่อให้มีความรู้เรื่องระบบเสียงภาษาจีนกลางสัทอักษรภาษาจีนกลางระบบฮั่นอี่ว์ พินอิน (Hànyǔ Pīnyīn)สามารถใช้และอ่านออกเสียงได้

 2. เพื่อให้มีความรู้เรื่องตัวอักษรจีนที่เป็นหรือประกอบกันเป็นคำศัพท์พื้นฐาน รูปประโยคและหลักภาษาจีนที่ใช้สื่อสารกันทั่วไป รวมทั้งฝึกหัดการเขียนตัวอักษรจีน

 3. เพื่อให้สามารถใช้ภาษาจีนในการสื่อสารทั่วไปในชีวิตประจำวัน

 **คำอธิบายชุดวิชา**

 ระบบเสียงภาษาจีนกลาง การถอดเสียงอ่านด้วยสัทอักษรภาษาจีนกลางระบบฮั่นอี่ว์ พินอิน (Hànyǔ Pīnyīn)คำศัพท์พื้นฐานและบทสนทนาที่ใช้สื่อสารกันทั่วไปในชีวิตประจำวัน โครงสร้างทางไวยกรณ์ และเรียนรู้ฝึกเขียนตัวอักษรจีนประมาณ 550 ตัว

**10172 การอ่านภาษาอังกฤษ (6 หน่วยกิต)**

 **English Reading**

 **วัตถุประสงค์**

 1. เพื่อศึกษาและฝึกใช้กลวิธีการอ่านภาษาอังกฤษเพื่อวัตถุประสงค์ต่างๆ

 2. เพื่อเพิ่มพูนความรู้โครงสร้าง ศัพท์ และสำนวนภาษาอังกฤษจากการอ่านสื่อสิ่งพิมพ์ประเภทต่างๆ

 **คำอธิบายชุดวิชา**

 กลวิธีในการอ่าน การฝึกทักษะการอ่าน การเพิ่มพูนความรู้เรื่องโครงสร้าง ศัพท์ และสำนวนภาษาอังกฤษ โดยใช้ข้อเขียนทางด้านมนุษย์ศาสตร์ สังคมศาสตร์ วิทยาศาสตร์ และสิ่งที่พบเห็นในชีวิตประจำวัน เช่น ป้ายประกาศ หนังสื่อพิมพ์ และบทความโฆษณา

 (เดิมรหัสชุดวิชา 22222 ปรับรหัสชุดวิชาใหม่ตามมติสภาวิชาการครั้งที่ 23/2554 เมื่อวันที่ 24 พฤศจิกายน 2554 เริ่มใช้ภาคต้น ปีการศึกษา 2556)

**10202 การอ่านภาษาไทย (6 หน่วยกิต)**

 **Thai Reading**

 **วัตถุประสงค์**

 1. เพื่อให้สามารถจับประเด็น และใจความสำคัญของงานเขียน

 2. เพื่อให้รู้จักจับความคิด ข้อสนับสนุน หรือโต้แย้งในบทความทางวิชาการ

 3. เพื่อให้รู้ลักษณะ และรู้จักเปรียบเทียบการใช้ภาษาของงานเขียนแต่ละประเภท

 4. เพื่อให้รู้จักตีความหมายของคำในข้อความต่างๆ

 5. เพื่อให้รู้จักลักษณะการเขียนภาษาไทยที่ดี

 **คำอธิบายชุดวิชา**

ความรู้และกลวิธีในการอ่าน ความหมายหลายนัยของคำในภาษาไทย ลักษณะงานเขียนแต่ละประเภท ลักษณะภาษาเขียนที่ดีและไม่ดี ฝึกให้แก้ประโยค ข้อความ และย่อหน้าให้เป็นภาษาเขียนที่ดี โดยใช้ตัวอย่างจากหนังสือพิมพ์ คำโฆษณา เรื่องสั้น เรื่องแปล และบทความ

 ฝึกจับความคิดสำคัญ ฝึกการอ่านจับใจความงานเขียน ประเภทต่าง ๆ และบทความวิชาการ เพื่อ
จับประเด็นสำคัญของเรื่อง และวิเคราะห์สมมติฐานของผู้เขียน สรุปความคิดหรือสิ่งที่ผู้เขียนต้องการสนับสนุนหรือโต้แย้ง และสามารถแยกข้อเท็จจริง ความคิดเห็นในงานเขียน

**11304 ภาษาอังกฤษสำหรับเจ้าหน้าที่สำนักงาน (6 หน่วยกิต)**

 **English for Office Staff**

 **วัตถุประสงค์**

 1. เพื่อให้มีความรู้ความเข้าใจเกี่ยวกับโครงสร้าง ศัพท์ สำนวนภาษาอังกฤษที่ใช้ในการประกอบกิจการงานของแผนกต่างๆ ในสำนักงาน

 2. เพื่อให้สามารถใช้ภาษาอังกฤษในการติดต่อสื่อสารเพื่อเพิ่มพูนประสิทธิภาพของงานที่ทำ และ
เพื่อพัฒนาตนเองในงานอาชีพ

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษ ซึ่งใช้กันทั่วไปในสำนักงาน ศัพท์และสำนวนเฉพาะที่ใช้เกี่ยวกับงานในแผนกต่างๆ ตลอดจนภาษาอังกฤษที่ใช้เพื่อการติดต่อสื่อสารเพื่อเพิ่มพูนประสิทธิภาพของงาน
ในสำนักงาน

**11305 ภาษาอังกฤษสำหรับผู้ใช้คอมพิวเตอร์ (6 หน่วยกิต)**

 **English for Computer Users**

 **วัตถุประสงค์**

 1. เพื่อให้มีความรู้ความเข้าใจเกี่ยวกับโครงสร้าง ศัพท์ สำนวนภาษาอังกฤษที่ใช้ในการศึกษาหาความรู้เกี่ยวกับคอมพิวเตอร์ การใช้คอมพิวเตอร์และการดำเนินธุรกิจเกี่ยวกับคอมพิวเตอร์

 2. เพื่อเพิ่มพูนประสิทธิภาพของงานที่ทำ และเพื่อพัฒนาตนเองในงานอาชีพ

 **คำอธิบายชุดวิชา**

 โครงสร้าง ศัพท์ และสำนวนภาษาอังกฤษซึ่งใช้ในตำรา บทความ ข้อเขียนเกี่ยวกับคอมพิวเตอร์ คู่มือการใช้คอมพิวเตอร์ ตลอดจนภาษาอังกฤษที่ใช้เพื่อติดต่อสื่อสาร เพิ่มพูนประสิทธิภาพของการดำเนินธุรกิจเกี่ยวกับคอมพิวเตอร์

**13201 สารสนเทศศาสตร์เบื้องต้น (6 หน่วยกิต)**

 **Introduction to Information Science**

 **วัตถุประสงค์**

1. เพื่อให้มีความรู้ความเข้าใจเกี่ยวกับแนวคิด ทฤษฎี และพัฒนาการของสารสนเทศศาสตร์

 2. เพื่อให้มีความรู้ความเข้าใจเกี่ยวกับประเภทและรูปแบบของระบบสารสนเทศ

 3. เพื่อให้มีความรู้ความเข้าใจเกี่ยวกับบุคลากร ผู้เกี่ยวข้อง องค์การและเครือข่ายด้านสารสนเทศ

 4. เพื่อให้มีความรู้ความเข้าใจเกี่ยวกับเทคโนโลยีในงานสารสนเทศ

 **คำอธิบายชุดวิชา**

 แนวคิด ทฤษฎี และพัฒนาการของงานสารสนเทศและสารสนเทศศาสตร์ ประเภทและรูปแบบของสารสนเทศและระบบสารสนเทศ บุคลากรและผู้เกี่ยวข้องกับงานสารสนเทศ องค์การและเครือข่ายด้านสารสนเทศ การจัดเก็บและค้นคืนสารสนเทศ การประยุกต์เทคโนโลยีในงานสารสนเทศ การพัฒนาระบบสารสนเทศ ประเด็นสำคัญของการจัดการสารสนเทศ จริยธรรมและกฎหมายสำคัญในงานสารสนเทศ

**13202 การสื่อสารในงานสารสนเทศ (6 หน่วยกิต)**

 **Communication in Information Work**

 **วัตถุประสงค์**

1. เพื่อให้มีความรู้ความเข้าใจเกี่ยวกับแนวคิด ทฤษฎีและประเภทของ การสื่อสาร

 2. เพื่อให้มีความรู้ความเข้าใจเกี่ยวกับบทบาทของการสื่อสารในงานสารสนเทศ

 3. เพื่อให้มีความรู้ความเข้าใจเกี่ยวกับเทคโนโลยีเพื่อการสื่อสารในงานสารสนเทศ

 4. เพื่อให้มีความรู้ความเข้าใจเกี่ยวกับสภาพและปัญหาของการสื่อสารในงานสารสนเทศ

 **คำอธิบายชุดวิชา**

 แนวคิด ทฤษฎี และประเภทของการสื่อสาร บทบาทของการสื่อสารในงานสารสนเทศ การประชาสัมพันธ์ในงานสารสนเทศ เทคโนโลยีเพื่อการสื่อสารในงานสารสนเทศ สภาพและปัญหาของการสื่อสารในงานสารสนเทศ จริยธรรมและกฎหมายที่เกี่ยวข้อง

**13203 การวิจัยเบื้องต้นทางสารสนเทศศาสตร์ (6 หน่วยกิต)**

 **Introduction to Research in Information Science**

 **วัตถุประสงค์**

 1. เพื่อให้มีความรู้ความเข้าใจเกี่ยวกับการวิจัย กระบวนการวิจัยและระเบียบวิธีการวิจัย

 2. เพื่อให้มีความรู้ความเข้าใจเกี่ยวกับสถิติเบื้องต้นในการวิจัย

 3. เพื่อให้มีความรู้ความเข้าใจในการดำเนินการวิจัยทางสารสนเทศศาสตร์

 4. เพื่อให้มีความรู้ความเข้าใจในการเขียนโครงการวิจัย รายงานผลการวิจัยและเผยแพร่ผลการวิจัย
ทางสารสนเทศศาสตร์

 **คำอธิบายชุดวิชา**

ความหมาย ความสำคัญ และประเภทของการวิจัย กระบวนการวิจัย ระเบียบวิธีการวิจัย สถิติเบื้องต้นในการวิจัย การดำเนินการวิจัยทางสารสนเทศศาสตร์ การเขียนโครงการวิจัย รายงานผลการวิจัยและการเผยแพร่ผลการวิจัยทางสารสนเทศศาสตร์ จริยธรรมของนักวิจัย

**13311 การพัฒนาทรัพยากรสารสนเทศ (6 หน่วยกิต)**

 **Information Resources Development**

 **วัตถุประสงค์**

1. เพื่อให้มีความรู้ความเข้าใจเกี่ยวกับทรัพยากรสารสนเทศ แหล่งผลิตและเผยแพร่ทรัพยากรสารสนเทศ

 2. เพื่อให้มีความรู้ความเข้าใจเกี่ยวกับกระบวนการพัฒนาทรัพยากรสารสนเทศ

 3. เพื่อให้มีความรู้ความเข้าใจเกี่ยวกับบทบาทของเทคโนโลยีในการพัฒนาทรัพยากรสารสนเทศ

 **คำอธิบายชุดวิชา**

 แนวคิดเกี่ยวกับทรัพยากรสารสนเทศ แหล่งผลิตและเผยแพร่ทรัพยากรสารสนเทศ กระบวนการพัฒนาทรัพยากรสารสนเทศ การจัดการงานพัฒนาทรัพยากรสารสนเทศ ความต้องการของผู้ใช้และการศึกษาผู้ใช้ หลักการและวิธีการจัดหาทรัพยากรสารสนเทศ การคัดออกทรัพยากรสารสนเทศ การประเมินทรัพยากรสารสนเทศ ความร่วมมือในการพัฒนาทรัพยากรสารสนเทศ กฎหมายเกี่ยวกับการพัฒนาทรัพยากรสารสนเทศ บทบาทของเทคโนโลยีในการพัฒนาทรัพยากรสารสนเทศ

**13312 การวิเคราะห์สารสนเทศ (6 หน่วยกิต)**

 **Information Analysis**

 **วัตถุประสงค์**

 1. เพื่อให้มีความรู้ความเข้าใจเกี่ยวกับแนวคิด หลักการและกระบวนการวิเคราะห์สารสนเทศ

 2. เพื่อให้มีความรู้ความเข้าใจเกี่ยวกับการจัดหมวดหมู่และการทำรายการสารสนเทศ

 3. เพื่อให้มีความรู้ความเข้าใจเกี่ยวกับบทบาทของเทคโนโลยีในการวิเคราะห์สารสนเทศ

 **คำอธิบายชุดวิชา**

 แนวคิด หลักการและกระบวนการวิเคราะห์สารสนเทศ ระบบการจัดหมวดหมู่ การทำรายการ มาตรฐานสำคัญ เมตะดาตา การทำดรรชนี การควบคุมคำศัพท์ หัวเรื่อง ธิซอรัส การจัดทำสาระสังเขป บทบาทของเทคโนโลยีในการวิเคราะห์สารสนเทศ

**13313 การบริการและเผยแพร่สารสนเทศ (6 หน่วยกิต) Information Services and Dissemination**

 **วัตถุประสงค์**

 1. เพื่อให้มีความรู้ความเข้าใจเกี่ยวกับแนวคิดในการจัดงานบริการและเผยแพร่สารสนเทศ

 2. เพื่อให้มีความรู้ความเข้าใจเกี่ยวกับแหล่งช่วยค้นคว้าและบริการสารสนเทศ

 3. เพื่อให้มีความรู้ความเข้าใจเกี่ยวกับลักษณะและพฤติกรรมของผู้ใช้บริการสารสนเทศ

 4. เพื่อให้มีความรู้ความเข้าใจเกี่ยวกับการประเมินงานบริการและเผยแพร่สารสนเทศ

 **คำอธิบายชุดวิชา**

แนวคิดและหลักการในการจัดงานบริการและเผยแพร่สารสนเทศประเภท และรูปแบบของการบริการสารสนเทศ แหล่งช่วยค้นคว้าสารสนเทศ ลักษณะและพฤติกรรมของผู้ใช้ การส่งเสริมการใช้บริการ การจัดหน่วยงานบริการและเผยแพร่สารสนเทศ การประเมินงานบริการและเผยแพร่สารสนเทศ บทบาทของเทคโนโลยีในการบริการและเผยแพร่สารสนเทศ

**13314 การจัดการองค์การสารสนเทศ (6 หน่วยกิต) Management of Information Organizations**

 **วัตถุประสงค์**

 1. เพื่อให้มีความรู้ความเข้าใจเกี่ยวกับองค์การและระบบการจัดการ

 2. เพื่อให้มีความรู้ความเข้าใจเกี่ยวกับกระบวนการจัดการองค์การสารสนเทศ

 3. เพื่อให้มีความรู้ความเข้าใจเกี่ยวกับสภาพแวดล้อมและปัจจัยสำคัญในการจัดการองค์การสารสนเทศ

 **คำอธิบายชุดวิชา**

 แนวคิด ทฤษฎีและหลักการบริหารและจัดการองค์การ หลักการจัดการองค์การสมัยใหม่ หน้าที่ของ การจัดการ กระบวนการจัดการองค์การสารสนเทศ สภาพแวดล้อมและปัจจัยสำคัญในการจัดการองค์การสารสนเทศ โครงสร้างองค์การ การวางแผน การจัดการทรัพยากรเพื่อการจัดการองค์การสารสนเทศด้านต่างๆ การจัดการคุณภาพและมาตรฐาน ความร่วมมือระหว่างองค์การสารสนเทศ

**13321 การเขียนเพื่อการสื่อสารธุรกิจ (6 หน่วยกิต)**

 **Writing for Business Communication**

 **วัตถุประสงค์**

1. เพื่อให้มีความรู้ความเข้าใจหลักการเขียนเพื่อการสื่อสารธุรกิจและการติดต่อราชการ

 2. เพื่อให้สามารถเขียนเพื่อการสื่อสารธุรกิจ รวมทั้งการเขียนรายงานประเภทต่าง ๆ

 3. เพื่อให้สามารถใช้ถ้อยคำสำนวนในการเขียนได้อย่างถูกต้องเหมาะสม

 **คำอธิบายชุดวิชา**

 หลักการเขียนเพื่อการสื่อสารธุรกิจและการติดต่อราชการ การเขียนเอกสารโต้ตอบเพื่อผลสัมฤทธิ์
การเขียนรายงานประเภทต่างๆ รูปแบบและวิธีการใช้ภาษา การเลือกใช้ถ้อยคำสำนวนที่ถูกต้องเหมาะสม

**13323 การจัดการการเงินและการจัดการการดำเนินงาน (6 หน่วยกิต)**

 **Financial and Operation Management**

 **วัตถุประสงค์**

1. เพื่อให้มีความรู้ความเข้าใจเกี่ยวกับการจัดการการเงินของธุรกิจ

 2. เพื่อสามารถประยุกต์ความรู้ทางการเงินสู่การปฏิบัติ

 3. เพื่อให้มีความรู้ความเข้าใจเกี่ยวกับการจัดการการดำเนินงาน

 4. เพื่อสามารถประยุกต์ความรู้ทางการจัดการการดำเนินงานสู่การปฏิบัติ

 **คำอธิบายชุดวิชา**

 บทบาทของการจัดการการเงินในธุรกิจ การจัดการสินทรัพย์ การจัดหาเงินทุน โครงสร้างเงินทุน นโยบายเงินปันผล และการใช้เครื่องมือทางการเงินในการจัดการ บทบาทของการจัดการ การดำเนินงาน การวางแผน การดำเนินงานและการควบคุม การออกแบบและวิจัยผลิตภัณฑ์ การพยากรณ์ความต้องการ การเลือกทำเลที่ตั้ง การวางแผนกระบวนการผลิตและการให้บริการ การควบคุมสินค้า การควบคุมคุณภาพ การผลิตและการให้บริการ

**13401 ประสบการณ์วิชาชีพสารสนเทศศาสตร์ (6 หน่วยกิต)**

 **Professional Experience in Information Science**

 **วัตถุประสงค์**

 1. เพื่อให้มีความสามารถในการประยุกต์หลักการและทฤษฎีทางสารสนเทศศาสตร์สู่การปฏิบัติ

 2. เพื่อพัฒนาความสามารถในการสื่อสาร การวิเคราะห์ และตัดสินใจในวิชาชีพสารสนเทศศาสตร์

 3. เพื่อเสริมสร้างภาวะผู้นำ จิตอาสา จิตสาธารณะ คุณธรรม จริยธรรม จรรยาบรรณและความศรัทธาในวิชาชีพสารสนเทศศาสตร์

 **คำอธิบายชุดวิชา**

 การประยุกต์หลักการและทฤษฎีทางสารสนเทศศาสตร์สู่การปฏิบัติ การใช้กรณีศึกษา สถานการณ์จำลอง กลุ่มสัมพันธ์และการทำงานเป็นทีมเพื่อสื่อสาร วิเคราะห์และตัดสินใจ การเสริมสร้างภาวะผู้นำ จิตอาสา
จิตสาธารณะ คุณธรรม จริยธรรม จรรยาบรรณ และความศรัทธาในวิชาชีพสารสนเทศศาสตร์

**13411 ทรัพยากรสารสนเทศลักษณะพิเศษ (6 หน่วยกิต)**

 **Special Information Resources**

 **วัตถุประสงค์**

1. เพื่อให้มีความรู้ความเข้าใจเกี่ยวกับขอบเขต ประเภทและลักษณะของทรัพยากรสารสนเทศลักษณะพิเศษ

 2. เพื่อให้มีความรู้ความเข้าใจเกี่ยวกับการจัดการทรัพยากรสารสนเทศลักษณะพิเศษ

 3. เพื่อให้มีความรู้ความเข้าใจเกี่ยวกับองค์การที่ให้บริการทรัพยากรสารสนเทศลักษณะพิเศษ

 **คำอธิบายชุดวิชา**

 ขอบเขต ประเภทและลักษณะของทรัพยากรสารสนเทศลักษณะพิเศษ หลักการและกระบวนการจัดการทรัพยากรสารสนเทศลักษณะพิเศษ องค์การสารสนเทศที่ให้บริการทรัพยากรสารสนเทศลักษณะพิเศษ บทบาทของเทคโนโลยีในการจัดการทรัพยากรสารสนเทศลักษณะพิเศษ

**13412 แหล่งสารสนเทศทางสังคมศาสตร์มนุษยศาสตร์และวิทยาศาสตร์ (6 หน่วยกิต)**

 **Information Sources in Social Sciences, Humanities and Science**

 **วัตถุประสงค์**

1. เพื่อให้มีความรู้ความเข้าใจเกี่ยวกับกระบวนการสื่อสารทางวิชาการทางสังคมศาสตร์ มนุษยศาสตร์ และวิทยาศาสตร์

 2. เพื่อให้มีความรู้ความเข้าใจเกี่ยวกับประเภทของสารสนเทศสำคัญทางสังคมศาสตร์ มนุษยศาสตร์และวิทยาศาสตร์

 3. เพื่อให้มีความรู้ความเข้าใจเกี่ยวกับแหล่งผลิต เผยแพร่ และบริการสารสนเทศทางสังคมศาสตร์ มนุษยศาสตร์และวิทยาศาสตร์

 4. เพื่อให้สามารถเลือกใช้สารสนเทศทางสังคมศาสตร์ มนุษยศาสตร์และวิทยาศาสตร์

 **คำอธิบายชุดวิชา**

กระบวนการสื่อสารทางวิชาการทางสังคมศาสตร์ มนุษยศาสตร์และวิทยาศาสตร์ สารสนเทศสำคัญประเภทต่างๆ ในศาสตร์ แหล่งผลิต เผยแพร่ และบริการสารสนเทศในศาสตร์ต่างๆ การประเมินและเลือกใช้สารสนเทศทางสังคมศาสตร์ มนุษยศาสตร์และวิทยาศาสตร์

**13413 เทคโนโลยีสารสนเทศเบื้องต้น (6 หน่วยกิต)**

 **Introduction to Information Technology**

 **วัตถุประสงค์**

 1. เพื่อให้มีความรู้ความเข้าใจเกี่ยวกับหลักการทำงานและองค์ประกอบของเทคโนโลยีสารสนเทศ

 2. เพื่อให้มีความรู้ความเข้าใจในการจัดการเทคโนโลยีสารสนเทศ

 3. เพื่อให้มีความรู้ความเข้าใจเกี่ยวกับการประยุกต์เทคโนโลยีในงานสารสนเทศ

 **คำอธิบายชุดวิชา**

 หลักการทำงานของฮาร์ดแวร์ ซอฟต์แวร์ และเครือข่ายคอมพิวเตอร์ โครงสร้างฐานข้อมูล คลังข้อมูล บิกดาตา การทำเหมืองข้อมูล ธุรกิจอิเล็กทรอนิกส์และการประยุกต์ในอุตสาหกรรมสารสนเทศ เทคโนโลยีเว็บ เทคโนโลยีเคลื่อนที่ เครือข่ายสังคม การพัฒนาระบบสารสนเทศ ข้อตกลงระดับการให้บริการ การรักษาความมั่นคงปลอดภัยของระบบสารสนเทศ กฎหมาย คุณธรรมและจริยธรรมที่เกี่ยวข้องกับเทคโนโลยีสารสนเทศ การประยุกต์เทคโนโลยีสารสนเทศในงานสารสนเทศ กรณีศึกษา ประเด็นสำคัญและแนวโน้มเกี่ยวกับเทคโนโลยีสารสนเทศ

**13414 การจัดการทรัพยากรสารสนเทศท้องถิ่น (6 หน่วยกิต) Management of Local Information Resources**

 **วัตถุประสงค์**

1. เพื่อให้มีความรู้ความเข้าใจเกี่ยวกับขอบเขต ประเภท ลักษณะของสารสนเทศท้องถิ่นและแหล่งทรัพยากรสารสนเทศท้องถิ่น

 2. เพื่อให้มีความรู้ความเข้าใจเกี่ยวกับการจัดการทรัพยากรสารสนเทศท้องถิ่น

 3. เพื่อให้มีความรู้ความเข้าใจเกี่ยวกับองค์การและเครือข่ายด้านสารสนเทศท้องถิ่น

 **คำอธิบายชุดวิชา**

 ขอบเขต ประเภทและลักษณะของสารสนเทศท้องถิ่น แหล่งทรัพยากรสารสนเทศท้องถิ่น กระบวนการจัดการทรัพยากรสารสนเทศท้องถิ่น องค์การและเครือข่ายด้านทรัพยากรสารสนเทศท้องถิ่น บทบาทของเทคโนโลยีในการจัดการทรัพยากรสารสนเทศท้องถิ่น

**13421 การจัดการงานสำนักงาน (6 หน่วยกิต)**

 **Office Work Management**

 **วัตถุประสงค์**

1. เพื่อให้มีความรู้ความเข้าใจแนวคิดและทฤษฎีการจัดการ

 2. เพื่อให้มีความรู้ความเข้าใจหลักการและเทคนิคการจัดการและการปฏิบัติงานสำนักงาน

 3. เพื่อให้มีความรู้ความเข้าใจหลักการและเทคนิคการสื่อสารและประชาสัมพันธ์สำนักงาน

 4. เพื่อให้มีความรู้ความสามารถในการใช้เทคโนโลยีสารสนเทศในการจัดการงานสำนักงาน

 **คำอธิบายชุดวิชา**

 แนวคิด หลักการและทฤษฎีการจัดการ เทคนิคการจัดการและการปฏิบัติงานสำนักงานในด้านงานเลขานุการ งานเอกสารสำนักงาน งานพัสดุสำนักงาน การจัดประชุม การสื่อสารและการประชาสัมพันธ์ การใช้เทคโนโลยีสารสนเทศในการจัดการงานสำนักงาน

**13422 พฤติกรรมองค์การและการจัดการการตลาด (6 หน่วยกิต)**

 **Organization Behavior and Marketing Management**

 **วัตถุประสงค์**

1. เพื่อให้มีความรู้ความเข้าใจเกี่ยวกับแนวคิดและทฤษฎีด้านพฤติกรรมองค์การ

 2. เพื่อให้มีความรู้ความเข้าใจเกี่ยวกับแนวคิดและหลักการด้านการจัดการการตลาด

 3. เพื่อให้มีความรู้ความเข้าใจเกี่ยวกับความสัมพันธ์ระหว่างพฤติกรรมองค์การและการจัดการการตลาด

 **คำอธิบายชุดวิชา**

แนวคิดและทฤษฎีเกี่ยวกับพฤติกรรมองค์การ วัฒนธรรมองค์การ บุคคลและกลุ่มในองค์การ ภาวะผู้นำ การบริหาร การเปลี่ยนแปลง การจัดการทรัพยากรมนุษย์และการพัฒนาทรัพยากรมนุษย์ในองค์การ หลักการจัดการการตลาด พฤติกรรมผู้บริโภค การตลาดเป้าหมาย ผลิตภัณฑ์ ราคา การจัดจำหน่าย การส่งเสริมการตลาด
การควบคุมการตลาด

**13423 ระบบสารสนเทศสำนักงาน (6 หน่วยกิต)**

 **Office Information System**

 **วัตถุประสงค์**

 1. เพื่อให้มีความรู้ความเข้าใจเกี่ยวกับระบบสารสนเทศสำนักงาน

 2. เพื่อให้มีความรู้ความเข้าใจเกี่ยวกับเทคโนโลยีเพื่อการจัดการสารสนเทศสำนักงาน

 3. เพื่อให้มีความรู้ความเข้าใจเกี่ยวกับการพัฒนาระบบสารสนเทศสำนักงาน

 **คำอธิบายชุดวิชา**

 แนวคิดเกี่ยวกับงานสำนักงานและระบบสารสนเทศสำนักงาน ประเภทและรูปแบบของสารสนเทศสำนักงาน สมรรถนะ จริยธรรมและธรรมาภิบาลในสำนักงาน การพัฒนาระบบสารสนเทศสำนักงานในงานด้านต่างๆ การประยุกต์เทคโนโลยีสารสนเทศเพื่อการเพิ่มประสิทธิภาพงานสำนักงาน แนวโน้มและรูปแบบของสำนักงานในอนาคต

**Last updated: 11-february-2019**